CELEX: 62015CN0508
Language: et
Date: 2015-09-24 00:00:00
Title: Kohtuasi C-508/15: Eelotsusetaotlus, mille on esitanud Verwaltungsgericht Berlin (Saksamaa) 24. septembril 2015 – Sidika Ucar versus Land Berlin

18.1.2016   
            
            
               ET
            
            
               Euroopa Liidu Teataja
            
            
               C 16/15
            
         Eelotsusetaotlus, mille on esitanud Verwaltungsgericht Berlin (Saksamaa) 24. septembril 2015 – Sidika Ucar versus Land Berlin
   (Kohtuasi C-508/15)
   (2016/C 016/18)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Berlin
   
      Põhikohtuasja pooled
   
   
      Kaebaja: Sidika Ucar
   
      Vastustaja: Land Berlin
   
      Eelotsuse küsimused
   
   
               1.
            
            
               Kas EMÜ-Türgi assotsiatsiooninõukogu 19. septembri 1980. aasta otsuse nr 1/80 artikli 7 esimese lõigu esimest taanet tuleb tõlgendada nii, et selles sätestatud teokoosseis on täidetud ka siis, kui perekonnaliikme kolmeaastasele seaduslikule elamisele seaduslikul tööturul tegutseva Türgi päritolu töötaja juures eelnes periood, mil isik, kelle juurde perekonnaliige elama asus, lahkus pärast seda, kui perekonnaliige oli viidatud sätte alusel antud loa alusel tema juurde elama asunud, liikmesriigi seaduslikult tööturult?
            
         
               2.
            
            
               Kas otsuse nr 1/80 artikli 7 esimest lõiku tuleb tõlgendada nii, et elamisloa pikendamist tuleb käsitada viidatud sätte alusel antud loana asuda elama seaduslikul tööturul tegutseva Türgi päritolu töötaja juurde, kui asjaomane perekonnaliige elab alates selle sätte alusel antud loa väljastamisest Türgi päritolu töötajaga katkematult koos, viimane aga asub pärast vahepealset lahkumist liikmesriigi seaduslikult tööturult seal taas tegutsema alles elamisloa pikendamise ajal?